
Konzervatorska istraživanja na cinktoru župne crkve Presvetog Trojstva u Ludbregu ukazala su na četiri faze njegove 
izgradnje. Prvotno groblje oko crkve je 1721. ograđeno zidom s nišama i puškarnicama, što je prva razvojna faza cin- 
ktora. Pedeset godina kasnije na zid je nadograđen trijem sa šezdesetak toskanskih stupova. Klesanje stupova pripisuje 
se varaždinskom klesaru Josipu Wenigu, a cijeli je zahvat dovršen 1779. godine. S vanjske strane cinktor je dobio 
žbukanu dekoraciju u vidu lezena koje raščlanjuju plohe, a portali su ukrašeni nišama sa skulpturom. U trećoj je fazi 
u 19. stoljeću dvostrešni krov cinktora promijenjen u jednostrešni, pri čemu je povišeno vanjsko pročelje, a četvrta faza 
u 20. stoljeću značila je daljnje intervencije bez arhitektonskih vrijednosti. U svoje dvije prve faze ovaj cinktor imao je 
karakteristična obilježja proštenjarskog sakralnog sklopa 18. stoljeća, a dovođenjem u kontekst otvorila se mogućnost 
određivanja tipologije cinktora u okviru barokne arhitekture kontinentalne Hrvatske. Autori nude tipologiju cinktora u 
dva osnovna oblika, zid i trijem. Ludbreški cinktor u svojoj prvoj fazi spada u skupinu cinktora oblikovanih kao zid oko 


crkve, ali je nadogradnjom 1771-1779. nastao trijem, čime se može svrstati u skupinu cinktora-trijemova. 


Poznato je da su crkve na srednjovjekovnim gradišti- 
ma često bile okružene opkopima i palisadom. U ratnom 
vremenu srednjega vijeka one su katkad dodatno utvrđiva- 
ne kamenim zidovima, kulama i puškarnicama. Crkva se 
izgradnjom zida štitila kako bi se bolje osigurale relikvije 
koje su se u njoj čuvale. Zid oko crkve nazivao bi se cin- 
ctura (od lat. cingere - opasati). Pojava trijema uza zid oko 
crkve karakteristična je za barokno doba, kada su se u nas 
razvila regionalna hodočasnička (proštenjarska) svetišta. 
Funkcija trijema bila je, kao što to potvrđuju napisi u vizi- 
tacijama, da se u vrijeme hodočašća vjernici mogu skloniti 
od kiše i zaštititi od sunca. Cinktori se često nisu gradili u 
vrijeme kad i crkva a pokatkad su i pojedini dijelovi cin- 
ktora nastajali u različito vrijeme. 

Oko župne crkve sv. Trojstva u Ludbregu izgrađen je 
u 18. stoljeću velik cinktor koji svojim oblikovanjem čini 
ovaj sakralni sklop karakterističnim za područje kontinen- 
talne Hrvatske." Usporedba ludbreškog cinktora s drugim 


cinktorima ukazuje na tipična obilježja, ali i osobitosti nje- 
gove arhitekture. 

Ludbreg je u antičko doba bio poznat pod imenom 1o- 
via Botivo. Prema nekim izvorima, značajno crkveno sre- 
dište razvilo se u Ludbregu u doba ranog kršćanstva, što 
bi otvorilo mogućnost pretpostavci da je tu mogla biti bi- 
skupija. Djelomična arheološka istraživanja do danas nisu 
potvrdila ovaj podatak.“ No, značajno sakralno središte 
Ludbreg je postao u 15. stoljeću nakon papina priznanja 
čuda pretvorbe krvi u vino. Iako se to, prema predaji, zbilo 
u kapeli vlastelinskog dvorca, Ludbreg i njegova župna cr- 
kva postali su od tada mjesto hodočašća. Današnja župna 
crkva sv. Trojstva (sl. 1) građena je uglavnom između 1640. 
i 1680. godine." Ona nosi elemente ranobaroknog stila, 
iako u njenim zidovima postoje strukture ranijeg razdo- 
blja. Iznimna značajka crkve je njen trobrodni sustav, vrlo 
rijedak u to doba u kontinentalnoj Hrvatskoj.* Neposredno 
prije 1700. g., uz južni zid crkve prigrađena je polukružna 


105 


Petar Puhmajer, Vedran Linke: Cinktor župne crkve u Ludbregu Peristil 50/2007 (105-118) 


=rrr—ann .. 


1. Župna crkva Presvetog Trojstva s cinktorom u Ludbregu (foto: Vedran Linke) / Parish Church in Ludbreg surrounded by an arca- 
ded porch (photo: Vedran Linke) 

kapela BI. Dj. Marije. Veliki zvonik sred pročelja podignut 
je u 17. stoljeću, ali je prije 1733. obnovljen te mu je doda- 
na lukovičasta kapa. 


Povijesni podaci o cinktoru 


U 17. stoljeću oko crkve bilo je groblje." Tada ono nije 
bilo ograđeno sa svih strana* ali jest prema sljedećem zapi- 
su iz 1745. g. Godine 1787. nalazimo groblje »na pogodnu 
mjestu nedaleko crkve«.'" Istraživanjem povijesnih izvora, 
ludbreška povjesničarka Marija Winter otkrila je važne po- 
datke o gradnji cinktora. 

»Ugovorom iz 1771. predviđen je popravak starizidina 
oko crkve a župnik se odvažio na izgradnju novog trijema 
u koji su uklopljeni stari zidovi. Knez Adam Venceslav Batt- 
hyany odobrio je plan i tako je složnim radom župljana uz 
obilnu pomoć vlastelinstva podignuta cinktura.«" 

Vidimo da je na mjestu današnjeg cinktora već ranije 
postojao zid koji je iskorišten prilikom gradnje trijema. To 
potvrđuju i konzervatorska istraživanja. Naime, svodovi 
trijema, kao što ćemo vidjeti, smješteni su disproporcio- 
nalno u odnosu na niše u zidu. Zidovi se mogu datirati u 
rustikalno urezanu godinu 1721. na dovratnicima sjever- 
nog portala. Ti dovratnici očito su pripadali nekom sta- 
rijem portalu jer je na zaglavnom kamenu istog portala 
krasopisno urezana godina 1779, koju danas uzimamo kao 
godinu dovršenja cinktora. Izvori također spominju da su 
godine 1773. na ludbreškoj crkvi izvođeni klesarski radovi 
koje je vodio varaždinski klesar Josip Wenig.'* Budući da je 
upravo u to vrijeme trajala gradnja cinktora, za koji je tre- 
balo isklesati pedesetak kamenih stupova, možemo pret- 
postaviti da je ovaj majstor bio uključen u taj posao. 

Na jednom prikazu Ludbrega iz 18. stoljeća (sl. 2) vidi 
se da je crkva okružena cinktorom s portalom na sjeve- 
rozapadnoj strani. Nedatirani shematizirani crtež upućuje 
tek na to da je cinktor u nekom vremenu imao krov sko- 
šen prema van, a danas ima nagib prema dvorištu. Ako cr- 
tež prikazuje prvotni zid, on je mogao imati jednostrešni 
krović prema van, a ako pak prikazuje trijem, krovište je 
svakako bilo dvostrešno, što je slučaj na svim drugim cin- 
ktorima s trijemom u Hrvatskoj. 

Iz prve polovine 19. stoljeća sačuvan je podatak o po- 
stojanju oltara sv. Ladislava koji se nalazio u cinktoru 1841. 
godine. »Oltar pak u trijemu dvorišta je sv. Ladislava ima 
zidanu menzu i dijelom je oslikan, s malim drvenim ostar- 
jelim tabernakulom. Na njemu se služi misa kad je mnogo 
vjernika. Kad se popravi trošan krov trijema, i ovaj će se ol- 
tar obnoviti.«? Od toga vremena do danas izveden je niz 
manjih intervencija na cinktoru.'“ 


| 


2. Prikaz ludbreške crkve na listu Bratovštine sv. Marije Ška- 
pularske iz 18. st. / Drawing of the Ludbreg Church on the 
document of the Fraternity of St. Mary Škapularska, 18 cent. 


Arhitektonski razvoj cinktora 


Ludbreški je cinktor koncipiran kao trijem oko crkve 
(sl. 3) koji se formira u oblik s tri prava kuta na jugoza- 
padu, jugoistoku i sjeverozapadu, te blago izlomljenom 
linijom zida na sjeverozapadnoj strani. Takvo odstupanje 
od pravilnog četverokuta možda je vratnik s urezanom 
godinom 1721. ima interpoliran zaglavni kamen koji nosi 
vrlo dekorativno isklesanu godinu 1779., a sudeći prema 
njegovu oblikovanju, kao i onom cjelokupne koncepcije 
portala, zaključiti je da današnje rješenje potječe iz tog vre- 
mena.'“ Na nadvratniku urezan natpis koji zaziva Presveto 
Trojstvo, upućuje na to da se u niši izvorno mogao nalaziti 
kip sv. Trojstva.18 Konhalni zaključak niše uklopljen je u 
plastički istaknut zabat koji se na sredini segmentno uzdi- 
že. Na sredini zabata i odsječcima zida lijevo i desno uza 
nj, položena su tri mala obeliska s kuglom na vrhu. zaziva 

3. Tlocrt cinktora i župne crkve 
- postojeće stanje (Vedran 
Linke, d. i. a, Blanda Matica, d. 
i.a., planoteka IPU) / Ground- 
floor plan of the Ludbreg chur- 
ch and arcaded porch - present 
condition (by Vedran Linke, 

' : Blanda Matica, Plan Collection 
0 5 10 20m of the Institute of Art History) 


4. Nacrti trijemova s dvorišne 
strane. Razvijeni plašt (Vedran 
Linke, d. i. a, Blanda Matica, d. 
i. a.) / Plans of porches facing 
the courtyard (drawn by Ve- 

9 s 1 e0m dran Linke, Blanda Matica) 

1. prva faza, oko 1721. g. 


2. druga faza, oko 1779. g. 


3. treća faza, sredina X1 X. st. 


4. zahvati u XX. st. 


5. Razvojne faze ludbreškog cinktora. Istočno krilo / Development phases of the Ludbreg arcaded porch. East wing 

6. Niša u trijemu (foto: Petar Puhmajer) / A niche in the porch 
(photo: Petar Puhmajer) 


Izvana se kroz cinktor ulazi na tri mjesta. Prvi ulaz je 
sa sjeverne strane, kojemu je travej širi od ostalih, a svod 
učvršćen pravokutnim nosačima iz kojih kameni stupovi 
vire samo napola, tj. kao polustupovi. Tako se čini da je to 
u jednoj fazi bio glavni (a možda i jedini) ulaz. Ulaz sa sje- 
verozapadne strane uži je od sjevernoga, ali je također iz 
18. stoljeća, baš kao i južni, danas zazidani portal. Ulaz sa 
zapadne strane probijen je potkraj 20. stoljeća. 

Prostorna organizacija ludbreškog cinktora rezultat je 
višekratne pregradnje. Povijesnim i konzervatorskim istra- 
živanjima utvrđene su četiri faze u građevinskom razvoju 
cinktora (sl. 5). 


Prva faza (1721. g.) 


Oko crkve bio je zid (tada visine oko 250 cm), tlocrtno 
jednak s današnjom dispozicijom. Zidan je opekom i ma- 
njim dijelom lokalnim kamenom lomljencem. S unutarnje 
strane bio je urešen nizom plitkih, segmentno zaključenih 
niša, od kojih je svaka treća imala puškarnicu (sl. 6). Budu- 
ći da su niše smještene asimetrično u odnosu na travejne 
plohe današnjih svodova, zaključujemo da niše pripadaju 
toj prvoj fazi izgradnje cinktora.'“ Puškarnice su bile po- 
zicionirane u centru niša i sastojale su se od manje niše sa 
segmentnim nadvojem koja se konusno sužavala prema 
unutra, te pravokutnog otvora. 

Iz ove faze potječe sjeverni portal u svom bazičnom 
obliku (kameni dovratnici i lučni zaključak). Na bočnoj je 
strani njegovog luka slijeva urezana brojka 17, a zdesna 21, 
čime dobivamo 1721. godinu. Jednostavan portal sastoji se 
od nadvratnika s bazama zasječenim prema vrhu tako da 

7. Istočni trijem - stanje nakon radova (foto: Petar Puhmajer) / 
East wing. Porch after works (photo: Petar Puhmajer) 


su zadobili izgled i funkciju kolobrana, te kapitelnih ploča 
jednostavnog pravokutnog oblika. Nad njima su dovratnici 
spojeni stiješnjenim segmentnim lukom. 

U prvoj je fazi zid očigledno bio obrambenog karakte- 
ra, na što upućuju puškarnice. S obzirom na to da se cr- 
kva nalazila usred naseljenog mjesta, izvjesno je da razlog 
utvrđivanja nije mogao biti ratni sukob, već potreba zaštite 
relikvija u slučaju pljačke ili seljačkih buna. 


Druga faza (1771-1779. g.) 


Dovršetak druge faze izgradnje datiramo u 1779. go- 
dinu, koja je urezana na zaglavne kamenove sjevernog i 
sjeverozapadnog portala. S dvorišne strane nadograđen je 
nadsvođeni trijem s arkaturom toskanskih stupova, spoje- 
nih segmentnim lukovima (sl. 7). Svodovi trijema izvedeni 
su u opeci na lučnim pojasnicama kao češke kape. 

Cijelo vanjsko pročelje (sl. 8) sjever-zapad dobilo je 
žbukani ukras. Plohe su izvedene u gruboj zrnatoj žbuci, te 
razdijeljene stiliziranim trakama i lezenama u glatkoj žbuci. 
Lezene imaju shematski naznačene kapitele i baze u vidu 
kružnog odsječka sa svake strane. Na sjevernoj, sjevero- 
zapadnoj i južnoj strani nadograđeni su stari i/ili otvareni 
novi portali (sl. 9). 

Sjeverni portal (sl. 10) nastao je ukorporiranjem ranijih 
kamenih okvira u novi portal. Naime, nadvratnik s ureza- 
nom godinom 1721. ima interpoliran zaglavni kamen koji 
nosi vrlo dekorativno isklesanu godinu 1779., a sudeći pre- 
ma njegovu oblikovanju, kao i onom cjelokupne koncepcije 
portala, zaključiti je da današnje rješenje potječe iz tog vre- 
mena.'“ Na nadvratniku urezan natpis koji zaziva Presveto 

8. Sjeverozapadno vanjsko pročelje (Vedran Linke, d.i.a, Blanda Matica, d.i.a.) / North-west facade (drawn by Vedran Linke, Blanda 
Matica) 


9. Nacrt sjevernog i sjeverozapadnog portala (Vedran Linke, 
d.i. a, Blanda Matica, d. i. a.) / North and north-west portal 
(drawn by Vedran Linke, Blanda Matica) 


Lljevo / Left: 
10. Sjeverni portal (foto: Davor Bešvir) / North portal (photo: 
Davor Bešvir) 


11. Sjeverozapadni portal (foto: Davor Bešvir) / North-west 
portal (photo: Davor Bešvir) 

Trojstvo, upućuje na to da se u niši izvorno mogao nalazi- 
ti kip sv. Trojstva.“ Konhalni zaključak niše uklopljen je u 
plastički istaknut zabat koji se na sredini segmentno uzdiže. 
Na sredini zabata i odsječcima zida lijevo i desno uza nj, 
položena su tri mala obeliska s kuglom na vrhu. 

Sjeverozapadni portal (sl. 11) konceptualno je sličan, ali 
oblikovno malo drukčiji. Portalni otvor ima dva nadvrat- 
nika s pravokutnom bazom i kapitelima koji na vanjskim 
plohama imaju urezane rubne linije tvoreći pravokutnik sa 
zaobljeno zasječenim vrhovima. Segmentni luk zaključen 
je zaglavnim kamenom u obliku obrnuto postavljene krnje 
piramide, na kojemu je isklesana godina 1779. Tu je kamen 
uži nego na sjevernom portalu pa su brojke napisane u dva 
reda: 17 u gornjem te 79 u donjem. Međutim, krasopisna 
klesarija brojki na oba portala je identična. Na nadvoju luka 
i ovoga portala je natpis, možda naknadno prepravljan.! 
Portal je omeđen s dvije naslikane lezene, spojene profilira- 
nim gredom. Iznad nje se uzdižu dvije volute na čijim navo- 
jima počiva shematizirani prikaz češera. Volute se jednim 
krajem izvijaju prema vrhu, gdje se lome i ponovno uvijaju. 
Između njih je polje sa segmentno zaključenom nišom. Ci- 
jela je zona zaključena istaknutim, u sredini povinutim za- 
batom koji na bočnim stranama ima motiv obeliska, tu bez 
kugli na vrhu. Nelogičnost u oblikovanju očituje se time da 
je portal izveden na zasebnoj plohi koja prekida raščlambu 
zida pilastrima. Ona se možda može tumačiti činjenicom 
da je ovaj portal probijen naknadno (na njemu nema ure- 
zane godine 1721.), ili time da su prilikom recentne obno- 
ve nekoretno izvedeni žbukani detalji. Kip Immaculate u 
niši iznad portala preživio je do danas, barem sudeći prema 
uklesanom natpisu koji zaziva Mariju. Datira se u godinu 
dovršenja cinktora 1779. 

Južno pročelje cinktora koje gleda u dvorište privatne 
kuće danas je neožbukano. Na njemu su gotovo cijelom du- 
žinom vidljive tri razine izgradnje zida. Na desnom je dijelu 
ostatak zazidanoga južnoga portala s nišom (sl. 12), oko ko- 
jega su samo dva zazidavanja, bez središnjega." 

U istoj građevinskoj fazi cinktor je dobio dvostrešni 
krov. Pokrov je vjerojatno bio šindra, budući da je do da- 
nas zadržan veliki osni razmak rogova krovišta (100 cm) 
koji je karakterističan za šindru. Niše se u toj fazi zazidane. 
Najvjerojatniji razlog je taj što su bile smještene dispropor- 
cionalno u odnosu na traveje. Naime, osni razmak traveja 
veći je od razmaka niša za 20 cm, pa je to uzrokovalo vi- 
zualno i konstruktivno izmicanje građevnih elemenata.“ 
Zazidavanjem niša i gradnjom trijema dokinut je prvotni 
koncept zida oko crkve i stvoreno je novo arhitektonsko 
rješenje - trijem s kamenim stupovljem i plastičnom deko- 
racijom vanjskih pročelja, čime je ludbreški cinktor poprimio 
svoj današnji izgled. 

Sl. 12. Ostatak južnog portala (foto: Petar Puhmajer) / The 
remains of the south portal (photo: Petar Puhmajer) 


e 


13. Kripta ispod zapadnog dijela cinktora (foto: Petar Puhmajer) 
/ The crypt underneath the western section of the porch (photo: 
Petar Puhmajer) 


Treća i četvrta faza (19. i 20. st.) 


Treću fazu datiramo u sredinu 19. stoljeća. Tada je krov 
cinktora promijenjen u jednostrešni s nagibom prema dvo- 
rištu. Vanjski je zid povišen, a dotadašnji pokrov od šindre 
zamijenjen biber-crijepom. U četvrtu fazu ubrajamo niz 
zahvata izvedenih tijekom 20. stoljeća. Nasipavan je okol- 

ni teren uz sjeverni i istočni zid. Zbog izgradnje susjed- 
ne kuće, zazidan je južni portal, a probijen zapadni, kako 
bi poslužio kao dodatni ulaz u vrijeme hodočašća. Taj je 
ulaz napola presjekao jednu lezenu i polje desno od nje, te 
nema arhitektonski značaj. Jugoistočni ugao pregrađen je 
u zatvoreni prostor, vanjska su pročelja prežbukana, a po- 
krov cinktora zamijenjen utorenim crijepom.“ Budući da 
u posljednje dvije faze izvedba detalja nije pratila kvalitetu 
i izvornost graditeljske supstance 18. stoljeća, barokna je 
koncepcija cinktora time degradirana. 


Kripte ispod cinktora 


Ispod zapadnog i južnog dijela cinktora sačuvane su 
dvije kripte (sl. 13) koje se svojom površinom pružaju po- 
put izduženog podzemnog hodnika u dužini od petnae- 
stak metara. Širine su kao i trijemovi oko 2,30 m, a visine 
približno 1,5 m, što onemogućuje uspravan hod čovjeka. 
Zidovi kripti građeni su od opeke, s pojačanjem temelja 
od pravilno klesanih kamenih blokova ispod vanjskog zida 
cinktora. Svođenje je plitko bačvasto. Ulaz u zapadnu krip- 
tu bio je izvorno sa sjeverne strane, ali je nakon betoniranja 
poda u trijemu, otvor uspostavljen s južne strane. U toj je 
kripti pronađeno mnoštvo ostataka ljudskih kostiju, drve- 
nih lijesova, zatim nešto tkanine i jedna staklena posudica. 
Svakako se može zaključiti da je kripta nastala prilikom 
izgradnje trijema 1779. godine, nakon čega se ukopavanja 
svakako više nisu obavljala oko crkve, već isključivo u krip- 
te. Ispod istočnog dijela cinktora ne postoji kripta, što je 
utvrđeno tijekom arheoloških istraživanja. 


Ludbreg i cinktori kontinentalne Hrvatske 


Povijesnim je istraživanjima utvrđen niz cinktora u 
Hrvatskoj s više ili manje sličnim elementima kao u Lud- 
bregu. Ako cinktor pokušamo definirati kao zidanu gradi- 
teljsku strukturu koja okružuje crkvu, otvara se mogućnost 
uspostave tipologije cinktora na temelju karakterističnih 
obilježja. Vidimo da se cinktor javlja u dva osnovna obli- 
ka. Kao zid i kao trijem. Samo zid oko crkve nalazimo na 
brojnim primjerima kontinentalne Hrvatske,“ dok su re- 
prezentativni trijemovi uglavnom oko velikih hodočasnič- 
kih, odnosno proštenjarskih crkava (Sv. Marija Jeruzalem - 
ska na Trškom vrhu, Sv. Marija Gorska u Loboru, Sv. Tri 
kralja u Kominu, Sv. Juraj na Bregu u Lopatincu, zavjetna 
crkva na Vinagori i Sv. Marija Snježna u Kutini). Pokatkad 
je crkva okružena zidom, a na jednom dijelu zida nalazi se 
trijem. 


Zid kao raniji oblik svakako je rezultat zaštite crkve 
u fizičkom smislu, pa su tako u nekim slučajevima rađe- 
ni jaki obrambeni zidovi s puškarnicama i kulama. To se, 
među inim može tumačiti čestim seljačkim bunama u hr- 
vatskim krajevima u 18. stoljeću. Na zavjetnoj crkvi sv. Ma- 
rije na Vinagori koja je položena na vrhu brijega, nalazimo 
velike kule s puškarnicama i jaki zid s kontraforima.“ Tako 
se čini da je uloga zida u neko vrijeme morala biti obram- 
bena. No, na mnogim crkvama zid je relativno nizak, ali 
ima kule i puškarnice, primjerice onaj uz crkvu sv. Ladisla- 
va u Pokupskom. U manje-više mirnodopskom vremenu 
kasnoga 18. stoljeća, kule su pomalo izgubile svoju obram- 
benu ulogu te su u njima kasnije redovito smještene kapele 
u kojima su hodočasnici mogli moliti. Morfologija kula 
poprimila je barokne oblike žbukanih ukrasa i prozora, a 
krovovi su pokriveni lukovičastim kapama. Zanimljiva je 
u nas iznimna pojava tzv. »lažnih« kula na cinktoru crkve 
sv. Jurja na Bregu u Lopatincu (prije 1779. godine). U te 
se kule, naime, ne može ući ni s jedne strane, a mali otvori 
na njima su slijepi. One su potpuno lišene svake funkcije i 
čine tek dekorativnu kulisu. Uloga kulisnih kula u baroknoj 
arhitekturi kontinentalne Hrvatske već je ranije uočena 
te se tumači dvojakom provenijencijom — preuzimanjem 
elemenata iz ranijih povijesnih razdoblja ili oponašanjem 
inovativnih rješenja iz velikih centara.“ V. Marković ističe 
kako kula u organizaciji cinktora očituje želju za iskazom 
snage »Božjeg doma« koji pruža sigurnost od ovozemalj- 
skih zala.“ Tako se kulama na cinktorima može pripisati i 
simbolička uloga. 

Kvalitativno, cinktori su često na razini arhitektonskog 
oblikovanja crkve. Skromnije crkve imale su masivne zida- 
ne arkade, primjerice crkva sv. Marije Snježne u Belcu. Cr- 
kve boljeg arhitektonskog rješenja obično su imale arkade 
s kamenim stupovima. Tlocrtna organizacija takvih crka- 
va pokatkad je rezultat pomno koncipiranog i umjetnički 
osmišljenog projekta. Takav je primjer crkve sv. Marije Je- 
ruzalemske na Trškom Vrhu koja ima najrazvedeniji cin- 
ktor u cijeloj Hrvatskoj (dovršen 1773. g.). Formiran je kao 
osmerokut, na čijim su kraćim stranama kule pokrivene 
lukovičastim kapama. Nad glavnim je ulazom cinktor do- 
bio i prvi kat u kojem je smješten svećenički stan, a nasu- 
prot ulaza u crkvu natkriveno je stubište prema Kalvariji.?" 
Na Trškom Vrhu izvedena je bogata raščlamba vanjskoga 
pročelja. Portalni ulazi su prostorno naglašeni kao altane i 
imaju dekoriranu zabatnu zonu (sl. 14). Njihov karakteri- 
stičan motiv obrubljujućih voluta ponovit će se na cinkto- 
ru u Lopatincu, te na sjeverozapadnom portalu ludbreškog 
cinktora.3' U Ludbregu je, doduše, motiv voluta izveden 
plošno u žbuci, i bez većih arhitektonskih ambicija, ali go- 

14. Trški Vrh u Krapini, crkva sv. Marije Jeruzalemske. Portal 
(foto: Petar Puhmajer) / Trški Vrh at Krapina. Church of St. 
Mary of Jerusalem. Portal on the arcaded porch (photo: Petar 
Puhmajer) 


vori o ponavljanju istoga stilskog elementa. U Ludbregu se 
na volutama javlja i motiv češera, također izveden plošno, 
oponašajući kamene češere na portalima nekih kuća i dvo- 
raca.* 

Cijela su vanjska pročelja ludbreškog cinktora razve- 
dena, ali plošna. Artikulirana su urezanim pilastrima koji 
imaju shematizirane baze i kapitele, a polja između njih 
obrađena su u gruboj zrnatoj žbuci. Na Trškom su Vrhu 
polja također izvedena u gruboj žbuci, ali pilastri i lezene 
nisu urezani već istaknuti (sl. 15). Iako takva koncepcija ra- 
ščlambe pročelja nije rijetka u 18. stoljeću (vrlo sličan zid 
s uleknutim pilastrima nalazimo ispred Znikine kurije na 
Kaptolu 28 u Zagrebu), ne možemo se odreći svih navede- 
nih analogija koje upućuju na to da je cinktor na Trškom 
Vrhu bio svojevrstan uzor za ludbreški i druge cinktore. 

Trijemovi cinktora ponajviše su karakteristični za 18. 
stoljeće. Iako će varijacija biti u svemu, od oblikovanja nji- 
hovih stupova, načina ugaonog spajanja dvaju trijemova, 
popločenja, oblikovanja i položaja kapela, standard kod nji- 
hove izgradnje bile su češke kape, tipično barokni svodovi, 

15. Trški Vrh u Krapini, crkva sv. Marije Jeruzalemske. Stilizirani 
pilastri i trake na kuli cinktora (foto: Petar Puhmajer) / Trški Vrh 
at Krapina. Church of St. Mary of Jerusalem. Pilasters and strips 
on the facade of the arcaded porch (photo: Petar Puhmajer) 


koje nalazimo na svim primjerima u Hrvatskoj. Ludbreški 
cinktor oblikovanjem svojih galerija najviše sliči cinktoru 
crkve sv. Jurja na Bregu u Lopatincu (sl. 16). Ondje su stu- 
povi, doduše, tanji i niži nego u Ludbregu, a također imaju 
svoj parnjak u polunosaču u unutarnjem zidu trijema. Stu- 
povi su toskanskog reda i imaju blagi entazis u donjem dije- 
lu. Baze im se sastoje tek od plinte i torusa, a kapiteli imaju 
zaobljeni ehin i pravokutnu ploču abaka. Unatoč tome što 
se ovakvo standardizirano rješenje stupovlja ne razlikuje 
mnogo od istovjetnih galerija brojnih palača i dvoraca kon- 
tinentalne Hrvatske, te ni na širem prostoru nije rijetkost, 
svakako je srodno unutar skupine velikih cinktora-trijemo- 
va. 

U Ludbregu i još nekim cinktorima nalazimo i plitke, 
segmentno zaključene niše. Do danas nije razjašnjena nji- 
hova izvorna funkcija. Na Trškom Vrhu neke niše imaju ni- 
zak parapetni zid pa je na njemu drvena klupa za sjedenje 
(sl. 17), no u Ludbregu su niše položene visoko pa sigurno 
nisu bile u toj funkciji. No, na Trškom Vrhu također nala- 
zimo da su niše oslikane slikarijama 19. stoljeća.““ Možda je 

16. Lopatinec, crkva sv. Jurja na Bregu. Trijem cinktora (foto: Petar Puhmajer) / Lopatinec, Church of Sveti Juraj na Bre- 
gu. Porch (photo: Petar Puhmajer) 


upravo uloga niša bila dekorativna raščlamba unutrašnje 
strane zida. Konzervatorska istraživanja drugih cinktora 
vjerojatno bi otvorila nova saznanja i ponudila odgovor na 
ovo pitanje. 


* ** 


Ludbreški cinktor svojim obilježjima nepravilnog tlo- 
crta prilagođenom parceli, toskanskim stupovljem, češkim 
svodovima i dekoriranim portalima, jest karakterističan, 
ali ujedno i vrlo reprezentativni cinktor 18. stoljeća, te se 
uklapa u opću arhitektonsku temu proštenjarskih crkava 
kontinentalne Hrvatske. O cinktorima je u domaćoj litera- 
turi pisano vrlo malo. Ove su se teme dotakli Anđela Hor- 
vat, Ljubo Karaman i Đuro Szabo, ali u okviru većih studija 
šire tematike. Tek nekolicina drugih autora koja je pisala o 
crkvama osvrće se i na cinktore. Tako su danas potpuno 
nepoznate datacije izgradnje nekih cinktora. Đuro Szabo 
spominje da su cinktori u obliku trijema građeni u 18. sto- 
ljeću. Koliko nam je zasad poznato, nije sačuvan nijedan 
cinktor tipa trijem stariji od tog vremena. Na kraju je sva- 


kako vrijedno prisjetiti se riječi Ljube Karamana koji je pri- 
je više od četrdeset godina kazao kako cinktori sjeveroza- 
padne Hrvatske zaslužuju vlastitu monografsku obradu. 

17. Trški Vrh. Niša s klupicom u zidu cinktora (foto: Petar Puh- 
majer) / Trški Vrh. A niche with the sitting bench in the porch 
wall (photo: Petar Puhmajer) 


BILJEŠKE 


1 Za tekst ovog članka djelomično je korišten elaborat Hrvatskog 
restauratorskog zavoda pod nazivom Ludbreg. Župna crkva Pre- 
svetog Trojstva. Cinktor — istočno krilo. Konzervatorska istraživa- 
nja. I faza, elaborat, Hrvatski restauratorski zavod, Zagreb, ve- 
ljača, 2003. U konzervatorskim istraživanjima sudjelovali su: V. 
Linke, P Puhmajer, T. Pleše Blažeković i B. Matica. Arhitektonsko 
snimanje su obavili arhitekti: A. Krizmanić, V. Linke, N. Mavar, 
S. Purišić i 1. Bobić. Hrvatski restauratorski zavod je 2002. godine 
započeo projekt obnove cinktora koji je obuhvatio konzervator- 
ska istraživanja preliminarnog karaktera, izradu nacrta postoje- 
ćeg stanja te drenažu istočnog krila. Za istočno su krilo izvedena 
konzervatorska i arheološka istraživanja i ono je potom u cijelosti 
obnovljeno. Godine 2006. nastavljeni su radovi na sjeverozapad- 
nom i južnom krilu. 


2 Prilikom iskopavanja ispod istočnog trijema cinktora, prona- 
đena su tek dva antička zida. T. PLEŠE BLAŽEKOVIĆ, Cinktor 
župne crkve Presvetoga Trojstva u Ludbregu - rezultati arheološkog 
nadzora, »Obavijesti / Hrvatsko arheološko društvo«, 1, Zagreb, 
2003, str. 163 i 168-169. 


3 K. HORVAT LEVAJ, Sakralna arhitektura, u: Umjetnička topo- 
grafija Hrvatske. Ludbreg - Ludbreška Podravina, Zagreb, 1997, 
str. 127. 


4 K. HORVAT LEVAJ, n. dj., str. 127. 


5 Uprava za zaštitu kulturne baštine, Kanonske vizitacije - Lud- 
breg, god. 1700, protokol 91/III, str. 55. 


6 Kanonske vizitacije - Ludbreg, god. 1733, protokol 90/VI, str. 
151. 


7 Podatke o cinktoru nalazimo u literaturi i kanonskim vizita- 
cijama koje su djelomično prevedene i i obrađene, a nalaze se u 
dokumentaciji Instituta za povijest umjetnosti u Zagrebu (preveo: 
Anđelko BADURINA). Tijekom ovih istraživanja koristili smo se 
istovjetnom dokumentacijom koja se čuva u Upravi za zaštitu 
kulturne baštine u Zagrebu. 


116 


8 Kanonske vizitacije - Ludbreg, god. 1680, protokol 90/II, str. 25. 


9 Kanonske vizitacije - Ludbreg, god. 1745, protokol 95/VII, str. 
68. 


10 Kanonske vizitacije - Ludbreg, god. 1787, protokol 99/XI, str. 
47. 


11 M. WINTER, Iz povijesti Ludbrega i okolice, Ludbreg, 2000, 
str. 41. Time je korigiran podatak da izvori spominju cinktor tek 
1783. Usp. D. BARIČEVIĆ, Kiparstvo od XVII. do XIX. stoljeća, u: 
Umjetnička topografija Hrvatske. Ludbreg - Ludbreška Podravina, 
Zagreb, 1997, str. 157. 


121. LENTIĆ KUGLI, Varaždinski klesari, u: »Vijesti muzealaca i 
konzervatora Hrvatske«, 3-4, Zagreb, 1974, str. 47. 


13 Kanonske vizitacije - Ludbreg, god. 1841, protokol 103/XVb, 
str. 444. Taj se oltar možda nalazio u kapeli u jugozapadnom uglu 
cinktora. 


14 Godine 1956. »zidana ograda oko župske crkve s arkadom u 
duljini od 150 m podzidana i dva puta oličena te je uklonjeno staro 
spremište za crkvene predmete i sagrađeno novo.« — M. WINTER, 
Iz povijesti Ludbrega i okolice, Ludbreg, 2000, str. 95. Zabilješka 
potvrđena kanonskom vizitacijom 1963. kaže: Istočni ulaz u cr- 
kvenu cinkturu, uslijed podizanja nivoa ulice, postao je nemoguć i 
trebat će ga zatvoriti te otvoriti novi ulaz sa zapadne strane. Vra- 
ta na glavnom ulazu u cinkturu su dotrajala i treba ih zamijeniti 
novima. Stalno, a osobito za vrijeme proštenja, osjeća se potreba 
zahoda u cinkturi. Tako bi okoliš crkve postao dostojniji svetog mje- 
sta. Nije nam poznato što je od ovih radova učinjeno u vremenu 
nakon toga. Kanonička vizita 1968. kaže da »Konzervatorski zavod 
nije dozvolio sagraditi nova vrata u cinkturu tako da za vrijeme 
većeg posjeta crkvi ima poteškoća na ulazu«. Ovo, dakle, ukazuje 
da je zapadni ulaz probijen nakon toga vremena. Spomenica župe 
Ludbreg, str. 170-173. Dodajmo još ovome da je godine 1973. na 
kapelu na jugozapadnoj strani cinktora nadograđen kat. 


15 Jugoistočni ugao zaprema sklop sanitarija koji nije bio obu- 
hvaćen istraživanjima te je teže razaznati njegovu izvornu dispo- 
ziciju. No, s obzirom na sačuvane češke svodove na tom dijelu, 
vjerojatno je prostor bio identičan kao kod sjevernog i sjevero- 
zapadnog ulaza. 


16 Naime, svodne se pojasnice uzdižu iznad nadvoja niša, a ne na 
zidu između njih, što govori u prilog tome da su svodovi zidani 
kad je već postojao zid s nišama. Donji rub niša je na visini od oko 
60 cm, a dubina im je zapravo širina jedne opeke (15 cm). 


17 Natpis kaže: SUMMUS HONOS PATRI / NATO ET TIBI SPI- 
RITUS ALME / UNIQVE ET TRINO / GLORIA SUMMA DEO 
U prijevodu se dobiva tekst: Čast ocu svevišnjemu, sinu i tebi blagi 
duše, i najveća slava jednom i trojstvenom (=trojednom) Bogu. Pri- 
jevod: Šime Demo. 


18 Do 2001. godine stajao kip sv. Florijana s pila sv. Trojstva na 
središnjem ludbreškom trgu. Kada je pil rekonstruiran, sv. Flori- 
jan je vraćen na pil, a na njegovo mjesto je današnji župnik posta- 
vio kip Tužnoga Krista iz neke druge crkve. Informacija župnika 
Josipa Đurkana. 


19 AFFLICTIS MISERIS SPES / VITA SALUSQUE MARIA / SO- 
LAMEN ESTO MOLESTIS / DULCE LEVAMEN AMEN. Marijo 
- nado, živote i spasu nevoljnima i bijednima, budi utjeha u nevo- 
ljama i slatko olakšanje. Amen. Preveo: Šime Demo. Tekst kao da 

SUumInary 


Petar Puhunajer, Vedran Linke 
The Arcaded Porch Surrounding the Parish Church in Ludbreg 


The mason structure surrounding an 18“ century church in the mainland Croatia is called 
cinktor'. In the early period it was built as a wall to protect the church from the frequent 
peasant rebellions. Later it was shaped as an arcaded porch to provide shelter for pilgrims 
in case of'rain or hot weather: The authors of the text offered a typology of this structure 
based on its dual architectural form: a wall or an arcaded porch. The conservation research 
has given inst&ht into the history of the arcaded structure around the parish church of'the 
2loly Trinity in Ludbreg. The Ludbreg 'cinktor'was first built in 1721 as a wall, with niches 
and gun-holes. lt was then rebuilt in 1779 with an adjacent porch with strty columns of“ 
Tuscan order: The carving of the columns is attributed to the Varaždin stone-mason Josip 
Wenig. The Ludbreg arcaded porch is a characteristic building of the baroque pilgrimage 
complex in the northern Croatia. By defining its construction phases, the authors have de- 

termined both architectural types in the history of this building. 

